ଭୂତକୋଠି ପାଲଟିଛି ସେବା ସମବାୟ ଗୃହ\nବେଗୁନିଆପଡ଼ା,୧୭।୧୨ (ଡି.ଏନ୍.ଏ.)- କୃଷି ଓ କୃଷକମାନଙ୍କ ବିକାଶ ପ୍ରତି କେନ୍ଦ୍ର ଓ ରାଜ୍ୟ\nଭୂତକୋଠି ପାଲଟିଛି ସେବା ସମବାୟ ଗୃହ\t December 17th, 00:00 AM December 17th, 00:00 AM\nବେଗୁନିଆପଡ଼ା,୧୭।୧୨ (ଡି.ଏନ୍.ଏ.)- କୃଷି ଓ କୃଷକମାନଙ୍କ ବିକାଶ ପ୍ରତି କେନ୍ଦ୍ର ଓ ରାଜ୍ୟ ସରକାର ଅଧିକ ଗୁରୁତ୍ୱ ଦେଉଥିବା ବେଳେ ବେଗୁନିଆପଡ଼ା ବ୍ଲକରେ ଏହାର ବ୍ୟତିକ୍ରମ ଦେଖାଦେଇଛି। ଏହି ବ୍ଲକରେ ସମବାୟ ସମିତି ମାଧ୍ୟମରେ ଚାଷୀମାନଙ୍କୁ ବିହନ, ସାର ଯୋଗାଣ ଠାରୁ ଆରମ୍ଭ କରି ଚାଷୀ ପଞ୍ଜିକରଣ, ଋଣ ପ୍ରଦାନ ଓ ମଣ୍ଡି ମାଧ୍ୟମରେ ଚାଷୀଙ୍କ ଠାରୁ ଧାନ କ୍ରୟ କରାଯାଇଥାଏ। ଏହି ବ୍ଲକରେ ବ୍ରହ୍ମପୁର ସମବାୟ ବ୍ୟାଙ୍କ ଅଧିନରେ ୧୪ସେବା ସମବାୟ ସମିତି କାର୍ଯ୍ୟ କରୁଥିବା ବେଳେ ଆସିକା ସମବାୟ ବ୍ୟାଙ୍କ ଅଧିନରେ ୭ସେବା ସମବାୟ ସମିତି କାର୍ଯ୍ୟ କରୁଛି।କିନ୍ତୁ ପରିତାପର ବିଷୟ ବ୍ରହ୍ମପୁର ସମବାୟ ବ୍ୟାଙ୍କ ଅଧିନରେ ଥିବା ମର୍ଦ୍ଦକୋଟ, ଚିଙ୍ଗୁଡ଼ିଖୋଲ, ତିରିଡ଼ା, ଶ୍ରଦ୍ଧାପୁର, ଇଚ୍ଛିପୁର, ତାଳସର ଓ ଅଙ୍ଗାରଗାଁ ସେବା ସମବାୟ ସମିତିର ନିଜସ୍ବ ଅଫିସ କିମ୍ବା ଗୋଦାମ ଘର ନାହିଁ। ବେଗୁନିଆପଡ଼ା, ଏସ. ଛଚିନା, ଗୁଞ୍ଜବଳା, ବୁରୁଝରୀ, କେ. ବରିଡ଼ା, ଷଣ୍ଢମୂଳ ଠାରେ ନିଜସ୍ବ କୋଠା ଥିଲେ ମଧ୍ୟ ତାହା ଭୂତକୋଠି ପାଲଟିଛି। ସେହିପରି ଆସିକା ସମବାୟ ବ୍ୟାଙ୍କ ଅଧିନରେ ଥିବା କୋଦଳା, କାଳିମେଖି, କେ. ରାଣିପଡ଼ା ସେବା ସମବାୟ ସମିତିରେ ନିଜସ୍ବ ଅଫିସ କିମ୍ବା ଗୋଦାମ ଘର ନାହିଁ। ଆଇ. ବେଲପଡ଼ା, ସିଏଚ ଜଗନ୍ନାଥପୁର, ଫାସି ଓ ମଠସରସିଙ୍ଗି ସମବାୟ ସମିତିର ନିଜସ୍ବ କୋଠା ଥିଲେ ମଧ୍ୟ ତାହା ଭୂତକୋଠି ସଦୃଶ ପାଲଟିଛି। ଏପରିକି କେତେକ ସମିତିରେ ସମ୍ପାଦକ ପଦବୀ ମଧ୍ୟ ଖାଲି ପଡ଼ିଛି। ଏନେଇ ସମ୍ପାଦକମାନଙ୍କ ସହ ଯୋଗାଯୋଗ କରିବାରୁ ସେମାନେ କହିଥିଲେ ଗୋଦାମ ଘର ନ ଥିବାରୁ ବିହନ ଓ ସାର ରଖିବାକୁ ବହୁତ ହଇରାଣ ହେଉଛୁ। ଗାଁ ଗହଳିରେ ଗୋଦାମ ଘରଟିଏ ମିଳିବା କଷ୍ଟକର। ସାରକୁ ପାଲ ଘୋଡ଼ାଇ ରଖିବାକୁ ପଡ଼ୁଛି। ଏନେଇ ମାର୍କେଟିଂ ଇନ୍ସପେକ୍ଟର ଅଫ କୋ-ଅପରେଟିଭ ବିନାୟକ ବିଶ୍ୱାଳଙ୍କ ସହ ଯୋଗାଯୋଗ କରିବାରୁ ସେ କହନ୍ତି ପ୍ରତ୍ୟେକ ସମିତିରେ ଲାଭାଂଶ ରହିଛି। ସେହି ଟଙ୍କାକୁ ଖର୍ଚ୍ଚ କରି ମରାମତି କିମ୍ବା ଆସବାବପତ୍ର କିଣିବା ପାଇଁ କହିଛୁ। ନୂତନ ଗୃହ ନିର୍ମାଣ ପାଇଁ ପ୍ରସ୍ତାବ ପଠାଇଛୁ ଏବଂ କେତେକ ସମିତିର ଜାଗା ଅଭାବ ଯୋଗୁ ଘର ହୋଇପାରୁନାହିଁ। ଏ ସମସ୍ତ ଅସୁବିଧାର ସମାଧାନ ପାଇଁ ଆମେ ପଦକ୍ଷେପ ନେବୁ। ଚାଷୀମାନଙ୍କ ଅଭାବ ଅସୁବିଧା ଦୃଷ୍ଟିରେ ରଖି ଶୀଘ୍ର ଏହାର ସମାଧାନ ପାଇଁ ସାଧାରଣରେ ଦାବି ହେଉଛି।
